Document ID: /roh_data/filtered/fineweb-2-filterrobots_roh.jsonl.gz/877

Blers han spetgà che las portas da la HIGA s'avrian, tranter auter era intgins Rumantschs. Els sajan vegnids, perquai ch’els hajan liber cunquai ch'i saja firà. Els vegnian mintg'onn a guardar, tge ch'i dettia da nov.
Dapertut sentan ins a discurrer rumantsch. E quai cunzunt il dialect da Schluein, Sedrun, Mustér, Sumvitg, Trun, Surin e da Glion.
Bella surpraisa
D'organisar la HIGA enturn il firà da Son Giusep n'è dentant betg stà ina strategia conscienta. Ils organisaturs na savevan gnanc da quest firà.
Nus n’enconuschevan betg quest firà dal Son Giusep. Ma ussa scrivain nus quai segir e franc davos las ureglias.
Marco Engel ha fatg cas, tge effect ch’il firà ha, e ch'el pussibilitescha a blers Sursilvans e Sursilvanas da vegnir a la HIGA. Sper il firà ha era la mal’aura carmalà ils visitaders. Ils Sursilvans han gì tschaffen d’entupar blers enconuschents. Uschia èn organisaturs, expositurs e visitaders cuntents cun il di dal Son Giusep.
RR actualitad 07:00